Øytjernet naturreservat

Øytjernet naturreservat består av et område på grensen mellom kommunene Søndre Land og Gjøvik. Området ble vernet første gang 9. juli 1993 med et areal på 1 349 dekar. Reservatet ble utvidet 21. juni 2017 til nær 3 600 dekar, og inngår i verneplan for skogvern. Verneforskriften sier at formålet med vernet er «å bevare et relativt variert skogområde med betydelig innslag av gammel naturskog og med rike forekomster av den sjeldne og sårbare lavarten huldrestry. Videre er formålet med naturreservatet å bevare et område med særlig betydning for biologisk mangfold i form av naturtyper, økosystemer, plante- og dyrearter og naturlige økologiske prosesser. Naturreservatet representerer fuktige, gamle granskoger i søndre del av Oppland med rike forekomster av krevende lavarter inklusive huldrestry, såkalte «huldrestryskoger», samt med innslag av sumpskoger og forekomster av sjeldne sopparter knyttet til død ved.» Referanser